
NR. 

R E F E R A T

privind completarea art.2 din HCL nr. 556/28.11.2006 referitoare la aprobarea Studiului de fezabilitate „Retehnologizarea centralelor termice de cartier CT Buziaş şi CT Dunărea prin instalarea unor unităţi de cogenerare cu motoare termice”

Prin HCL nr.155/18.04.2006 s-a aprobat delegarea gestiunii serviciului public de producere a energiei termice şi electrice, transport, distribuţie si furnizare a energiei termice prin încheierea unui contract de concesiune prin negociere directa către Compania Locala de Termoficare "Colterm" S.A. Timişoara iar prin HCL nr.216/30.05.2006 s-a aprobat Contractul de concesiune pentru delegarea gestiunii serviciului public de producere a energiei termice şi electrice, transport, distribuţie si furnizare a energiei termice.

Prin HCL nr.556/28.11.2006 s-a aprobat studiul de fezabilitate privind retehnologizarea centralei termice de cartier CT Dunărea prin instalarea unor unităţi de cogenerare cu motoare termice cu finanţarea investiţiei din surse proprii ale Companiei Locale de Termoficare „Colterm” S.A. Timişoara şi din surse atrase-fonduri nerambulsabile
Prin HCL nr.426/2011 art.2 Consiliul Local al Municipiului Local aprobă preluarea de către Municipiului Timişoara a Contractului de racordare nr.139/2010 având ca obiect “Racordarea la S.E.N. CT Dunărea cogenerare energie electric şi termică” încheiat între SC Enel Distribuţie Banat SA şi SC Colterm SA şi încheierea unui act adiţional la contract între Municipiul Timişoara şi SC Enel Distribuţie Banat SA.

Potrivit Contractului de Concesiune – privind încredinţarea delegării gestiunii serviciului public de producere a energiei termice şi electrice, transport, distribuţie şi furnizare a energiei termice către Compania Locală de Termoficare – art.12 lit.d „concedentul are dreptul de a stabili împreună cu concesionarul programe şi strategii de reabilitare, extindere şi modernizare a dotărilor existente în vederea eficientizării activităţii” şi art.14 lit.g concedentul are obligaţia „să susţină dezvoltarea capacităţilor de producţie, transport şi distribuţie a energiei termice, inclusiv prin investiţii directe şi prin atragerea unor fonduri nerambursabile în vederea ridicării calităţii serviciului concesionat”;
De asemenea conform art. 20 al aceluiaşi contract concesionarul a fost împuternicit să organizeze procedurile de achiziţii pentru realizarea lucrărilor cu fonduri de la bugetul de stat sau bugetul local.

Având în vedere situaţia dificilă din punct de vedere financiar pe care o traversează actualmente SC „Colterm” SA şi necesitatea finalizării investiţiei menţionate mai sus care reprezintă un indicator relevant al proiectului - Retehnologizarea sistemului centralizat de termoficare din municipiul Timişoara etapa I
PROPUNEM:
Completarea art. 2 referitor la finanţarea investiţiilor  din HCL nr. 556/28.11.2006 privind aprobarea Studiului de fezabilitate „Retehnologizarea centralelor termice de cartier CT Buziaş şi CT Dunărea prin instalarea unor unităţi de cogenerare cu motoare termice” cu posibilitatea finanţării şi/sau de la bugetul local. 
Astfel articolul 2 al HCL 556/2006 va avea următorul conţinut  
,,Art.2 Finanţarea  investiţiilor prevăzute la art. 1 se va face din surse proprii ale Companiei Locale de Termoficare „Colterm” SA Timişoara, surse  atrase-fonduri nerambulsabile şi/sau alocaţii financiare de la bugetul local.”

